பி. எஸ். வினோத்ராஜ்

**பி. எஸ். வினோத்ராஜ்** (*PS Vinothraj*, பிறப்பு: ஜூன் 18, 1988) என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் தமிழ் திரைப்படமான *[[கூழாங்கல் (திரைப்படம்)|கூழாங்கலை]]*  எழுதி இயக்கியுள்ளார், இது அவரது முதல் படமாகும். *கூழாங்கல்* 2021 பிப்ரவரி 4 அன்று நெதர்லாந்தில் நடைபெற்ற 50வது சர்வதேச திரைப்பட விழா ரோட்டர்டாமில் திரையிடப்பட்டது, அங்கு விழாவில் டைகர் விருதைப் பெற்றது.  இந்த விருதைப் பெற்ற இரண்டாவது இந்திய திரைப்படம் இதுவாகும். இது 94வது அகாடமி விருதுகளில் சிறந்த சர்வதேச திரைப்படத்திற்கான இந்தியப் படமாகத் தேர்ந்தெடுக்கப்பட்டது, ஆனால் பரிந்துரைக்கப்படவில்லை.   

## துவக்க கால வாழ்க்கை
வினோத்ராஜின் தந்தை இவர் 4 ஆம் வகுப்பு படிக்கும் போதே இறந்துவிட்டார்  அதனால் இவர் பள்ளிப் படிப்பை பாதியில் நிறுத்திவிட்டு மதுரையில் உள்ள பூ சந்தைகளில் தினசரி கூலித் தொழிலாளியாக வேலை செய்ய வேண்டியிருந்தது.  இவர் 14 வயதில் திருப்பூர் சென்று அங்குள்ள ஒரு ஆடைத் தொழிற்சாலையில் வேலை செய்தார்.  ஒரு தனிப் பயிற்சிக் கல்லூரியில் சேர்ந்து இரண்டு ஆண்டுகள் அங்கு படித்தார். இறுதியில், தனது சக ஊழியர்களின் வாழ்க்கை அழிக்கப்படுவதைக் கண்டு,  அங்கிருந்து வெளியேறி சென்னைக்குச் சென்று திரைப்படங்களில் பணியாற்ற முடிவு செய்தார். 

## திரைப்பட வாழ்க்கை
வினோத்ராஜ் தன் சிறுவயதில் ஒரு திரைப்படப் படப்பிடிப்பைப் பார்த்து அதனால் திரைப்படத்தின் மீது ஆர்வம் கொண்டார்.  சென்னையில் ஒரு குறுவட்டுக் (டிவிடி) கடையில் வேலை கிடைத்தது. அங்கு ஐந்து ஆண்டுகள் பணியாற்றினார், அந்த நேரத்தில் பல்வேறு திரைப்பட இயக்குநர்கள், உதவி இயக்குநர்கள், திரைப்படங்களில் பணிபுரிபவர்கள் என பலவரிடம் உரையாடுவார்.  இவர் நிறைய படங்களைப் பார்ப்பார், குறிப்பாக வெளிநாட்டுப் படங்களைப் பார்ப்பார். இவருக்கு ஆங்கிலம் புரியாது, வெளிநாட்டு மொழிப் படங்களில் உள்ள துணையுரையைப் (சப்டைட்டில்) புரிந்து கொள்ள முடியவில்லை, எனவே இறுதியில், துணையுரைகள் இல்லாமல் புரிந்துகொள்ளக்கூடிய காட்சி-மொழிப் படங்களைப் பார்க்கத் தொடங்கினார். 

குறுவட்டுக் கடையில் பணிபுரிந்ததன் மூலம் கிடைத்த தொடர்புகளைப் பயன்படுத்தி, நாளைய இயக்குநர் தொலைக்காட்சி நிகழ்ச்சியில் சில குறும்படங்களில் உதவி இயக்குநராகப் பணியாற்றினார். பின்னர், *களவாணி,* *வாகை சூட வா* உள்ளிட்ட தமிழ் திரைப்படங்களை இயக்கிய  ஏ. சற்குணத்தை சந்தித்தார். பின்னர்,  சற்குணம் தயாரித்து, ராகவன் இயக்கிய *[[மஞ்சப்பை]]* (2013) என்ற  திரைப்படத்தில் உதவி இயக்குநராகப் பணியாற்றினார். அந்தப் படத்தில் பணியாற்றிய பிறகு, தான் மேலும் கற்றுக்கொள்ள வேண்டும் என்று உணர்ந்தார். எனவே, இவர் பின்நவீனத்துவ நாடகக் குழுவான மணல்மகுடியில் சேர்ந்து இரண்டு ஆண்டுகள் அங்கு உதவி இயக்குநராகப் பணியாற்றினார். 

இந்த நேரத்தில், வினோத்ராஜ், மிகக் குறைந்த செலவில், *சப்வே* என்ற குறும்படத்தை உருவாக்கினார்.  *கூழாங்கல்* படத்திற்கான யோசனை, இவரது சகோதரி தன் கணவர் தன்னனை நடத்தியதைப் பற்றி சொன்னதை அடிப்படையாகக் கொண்டது. இவரது குடும்பத்தினரால் வரதட்சணை கொடுக்க முடியவில்லை, எனவே சகோதரியின் கணவர் அவரை வீட்டைவிட்டு அனுப்பினார். மேலும் அவர் தன் தாயின் வீட்டிற்கு கிட்டத்தட்ட 13 கிலோமீட்டர் தூரம் நடந்து செல்ல வேண்டியிருந்தது.  இந்தப் படத்தை லர்ன் அண்ட் டீச் புரொடக்சன்ஸ் தயாரித்தது. வெப்பமான நிலப்பரப்பில்  படம்பிடிக்க விரும்பியதால், வினோத்ராஜ், தன் குழுவினருடன் சேர்ந்து, நண்பகலில் உச்சி வெயிலில் சுமார் 37 நாட்களில் படத்தைப் படமாக்கினார். 

2024 ஆம் ஆண்டில், தனது படைப்புப் பயணத்தை வடிவமைப்பதில் சென்னை  முக்கிய பங்கு வகித்ததாக வினோத்ராஜ் பகிர்ந்து கொண்டார், அதை தனது "பாதுகாப்பான இடம்" என்று விவரித்தார். தன்னை சோதித்து, வளர்த்து, தனது திரைப்படத் தயாரிப்புக் கண்ணோட்டத்தில் செல்வாக்கு செலுத்தியதற்காக நகரம் அவருக்குப் பெருமை சேர்த்தது. 

## திரைப்படவியல்

## விருதுகளும்  கௌரவங்களும்

## மேற்கோள்கள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:இந்தியத் திரைப்பட இயக்குநர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:1988 பிறப்புகள்
பகுப்பு:தமிழ்த் திரைப்பட இயக்குநர்கள்